als_Latn dik_Latn ron_Latn
Duke marrë shkas nga ngjarja e rëndë në qytetin e Fierit, ku bashkëshorti vrau gruan e tij, deputetja e Partisë Demokratike Majlinda Bregu ka reaguar ne rrjetin social facebook. Bregu e ka cilësuar ngjarjen si një terrorizëm të përditshëm. Është terrori me te cilin jetojnë gra, e fëmijë, nena e baballarë sot, përditë, te kërcënuar, dëmtuar e nen friken se asgjë nuk e ndal dot fatin e keq, shkruan Bregu në rrjetin social. Ajo u ka bërë thirrje te gjithë vendimmarrësve e politike bërësve duke nisur nga Presidenti, Kryeministri, Pushteti Lokal, Prokurori i Përgjithshëm, KLD, kryetaret e gjykatave, shoqëria civile e media, të marrin masat kundër këtij akti. Ndërkohe i menjëhershëm ka qenë edhe reagimi i Ministrit të Brendshëm Saimir Tahiri. Me anë të një statusi në facebook ai ka akuzuar gjyqtarët e apelit në Vlorë, që e nxorën nga burgu me fare pak muaj dënim, personin i cili sot i mori jetën barbarisht gruas së tij.
als_Latn